Gw mau tau Gambaran keseluruhan dari Jalan Negeri Kedah K266. Jelasin dalam bahasa melayu

Jalan Negeri K266 bermula sebagai kilometer sifar di utara Kampung Padang Asun Luar (sebahagian daripada Kampung Padang Asun), dalam pecahan pentadbiran barat Mukim Binjal, di simpang tiga Lebuhraya Utara-Selatan Jajaran Utara (bertindih dengan Jalan Persekutuan 1), lebuh raya ekspres utama di Malaysia. Beberapa meter dari penamat baratnya, K266 akan bersimpang dengan jajaran lama Jalan Persekutuan 1, dan memasuki kawasan utara Kampung Titi Panjang. K266 akan melewati kawasan perkampungan Titi Panjang dan beberapa kawasan pertanian seperti sawah padi. K266 akan menuju ke timur laut di Kampung Kunluang, lalu melitasi sebatang sungai bernama Sungai Temin (atau Sungai Bata), dan memasuki sempadan kawasan pertanian Kampung Makpap. K266 akan melengkok ke tenggara sebaik sahaja memasuki kawasan Kampung Binjal. Di lengkok ini terdapat simpang kecil ke jalan kampung (Jalan Perhubungan Desa; JPD) ke Sekolah Kebangsaan Binjal dan Perumahan KEDA Kampung Binjal.

Berdekatan dengan Masjid Kampung Binjal, K266 akan bersimpang dengan Jalan Negeri K110 (Jalan Binjal–Kampung Binjal). Persimpangan ini berjeniskan simpang tiga yang dikawal oleh papan tanda lalu lintas. Tidak jauh dari persimpangan K110, Sungai Wang Perah akan membuat lintasan kecil di sini, lalu K266 akan bersimpang dengan Jalan Negeri K276 (Jalan Kelubi–Kampung Tanjung), di utara kawasan perkampungan Kampung Tanjung. K266 akan diteruksan melalui kawasan perkampungan Kampung Telok. Selepas meninggalkan kawasan Kampung Telok, K266 akan melalui kawasan tiada petempatan manusia dan perhutanan hijau yang agak berbukit,. K266 tiba di penamat timurnya di kawasan perladangan getah di kaki bukit Bukit Besar, di mana K266 bersimpang dengan Jalan Negeri K16 (Jalan Perik), yang menuju ke Kampung Perik di Daerah Padang Terap.

Secara keseluruhannya, hampir kesemua jajaran Jalan Negeri K266 yang telah diwarta terletak dalam kawasan pentadbiran Mukim Binjal. Bagi untuk perkhidmatan penyelanggaran jalan, K266 terletak di Zon 2 selian JKR Daerah Kubang Pasu. K266 juga merupakan jalan raya tunggal timur-barat dengan dua lorong dari permulaan hingga pengakhiran hayat laluan dan diselia sepenuhnya oleh JKR Kubang Pasu, melalui Kerajaan Negeri Kedah. K266 dikenali sebagai Jalan Asun Binjal/Kampung Telok dalam Sistem Maklumat Rekod-Rekod Jalan Raya Malaysia (MARRIS).